9.  การจัดการ

1.  โครงสร้างการจัดการ

โครงสร้างการจัดการของบริษัท ประกอบด้วยคณะกรรมการ 3 ชุด ดังต่อไปนี้ และมีรายละเอียดข้อมูลของกรรมการ ตามเอกสารแนบ 1

คณะกรรมการบริษัท

1. นายบุญชัย ไชยธีรัตต์ 6. นายเจษฎา เกิดสุวรรณ

2. นายวีระพล ไชยธีรัตต์ 7. นางกิมไน้ ไชยธีรัตต์

3.  พลโทประสิทธิ์ ใจชื่น 8.  นางนภสกร สิกขมาน

4.  นางสมบัติ คุณประเสริฐ  9. นางนารี เดมีร์

5.  นางดวงกมล เฉลิมสาร

ขอบเขตอำนาจหน้าที่

เป็นไปตามพระราชบัญญัติกฎหมายมหาชน จำกัด พ.ศ. 2535 ในมาตรา 77
และตามข้อบังคับของบริษัท หมวดที่ 4
และยังมีหน้าที่และความรับผิดชอบในการจัดให้มีระบบการควบคุมภายในที่มีประสิทธิผล
และบริหารความเสี่ยงให้อยู่ในระดับที่เหมาะสม

คณะกรรมการบริหาร 

1. นายบุญชัย ไชยธีรัตต์ 3. นางนภสกร สิกขมาน

2. นายวีระพล ไชยธีรัตต์ 4. นางนารี เดมีร์

ขอบเขตอำนาจหน้าที่

มีหน้าที่และความรับผิดชอบในการนำนโยบายที่คณะกรรมการกำหนดไปปฏิบัติให้สัมฤทธิ์ผล
และปฏิบัติงานตามขอบเขตอำนาจหน้าที่ของตำแหน่งงาน (Job Description) นั้น ๆ
ที่ได้รับมอบหมาย

คณะกรรมการตรวจสอบ

1. นางสมบัติ คุณประเสริฐ

2. นางดวงกมล เฉลิมสาร

3. นายเจษฎา เกิดสุวรรณ

ขอบเขตอำนาจหน้าที่

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายใน และการตรวจสอบภายในที่มีความเหมาะสม

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์ และตลาดหลักทรัพย์

4.  พิจารณาคัดเลือก และเสนอแต่งตั้งผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีเกิดรายการเกี่ยวโยงหรือรายการที่อาจมีความขัดแย้งทาง
    ผลประโยชน์ให้มีความถูกต้อง และครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท

9.2 การสรรหากรรมการและผู้บริหาร

บริษัทไม่มีคณะกรรมการสรรหา (nominating committee)
เพื่อคัดเลือกบุคคลที่จะแต่งตั้งเป็นกรรมการบริษัท
และไม่มีการกำหนดสัดส่วนของกรรมการที่เป็นตัวแทนผู้ถือหุ้นแต่ละกลุ่ม
โดยมีวิธีการเลือกตั้งกรรมการตามหลักเกณฑ์และวิธีการ ดังต่อไปนี้ .-

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสุดตามลำดับลง จะเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้ง และในกรณีที่บุคคลซึ่งได้รับการเลือกตั้งในลำดับลงมา มีคะแนนเสียงเท่ากัน
    เกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  ทั้งนี้ สิทธิของผู้ลงทุนรายย่อยในการแต่งตั้งกรรมการ ใช้หลักเกณฑ์และวิธีการเช่นเดียวกับข้างต้น

3.  ค่าตอบแทนผู้บริหาร

1)  ค่าตอบแทนที่เป็นตัวเงิน

  - ไม่มีการจ่ายค่าตอบแทนใด ๆ ให้แก่กรรมการบริษัท ในปี 2544

 -   ค่าตอบแทนกรรมการบริหารและผู้บริหารบริษัท  รวม 6 ราย
 เท่ากับ 6,267,403.63 บาท  ในปี 2544 โดยเป็นค่าตอบแทนในรูปเงินเดือนและเงินโบนัส

2)  ค่าตอบแทนอื่น

  ไม่มี

4.  การกำกับดูแลกิจการ

บริษัท ชัยวัฒนาแทนเนอรี่ กรุ๊ป จำกัด (มหาชน) ตระหนักในความสำคัญกับการกำกับดูแลกิจการที่ดี
ซึ่งจะส่งผลให้การดำเนินงานเป็นไปอย่างมีประสิทธิภาพและประสิทธิผล
โดยดำเนินงานภายใต้การกำกับดูแลของคณะกรรมการบริษัทซึ่งได้กำหนดให้มีการปฏิบัติตามข้อบังคับของบริษัท
ข้อกำหนดของตลาดหลักทรัพย์ กฎหมายว่าด้วยหลักทรัพย์และตลาดหลักทรัพย์
และกฎหมายที่เกี่ยวข้องกับธุรกิจของบริษัท
โดยสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน ( Code of Best Practices
for Directors of Listed
Companies) ตลอดจนการปฏิบัติตามหลักเกณฑ์การเป็นบริษัทที่มีระบบการกำกับดูแล ที่ดี (Good
Corporate Governance) ที่ตลาดหลักทรัพย์แห่งประเทศไทยได้ให้แนวทางไว้ คือ
การยึดมั่นในการปฏิบัติตามนโยบายของบริษัทเกี่ยวกับจริยธรรมในการประกอบธุรกิจและการปฏิบัติตนที่บัญญัติขึ้นใช้กับพนักงาน
ผู้บริหารทุกระดับ รวมทั้งคณะกรรมการของบริษัท
เพื่อความมั่งคั่งสูงสุดแก่ผู้ถือหุ้นและผู้มีส่วนเกี่ยวข้อง

5.  การดูแลเรื่องการใช้ข้อมูลภายใน

บริษัทมีนโยบายห้ามผู้บริหารของบริษัทและบริษัทย่อย นำข้อมูลภายในไปใช้เพื่อประโยชน์ส่วนตัว
รวมถึงการซื้อขายหลักทรัพย์ของบริษัท ในช่วง 1 เดือน ก่อนที่งบการเงินจะเผยแพร่ต่อ สาธารณชน
และหากพบว่ามีการฝ่าฝืน ไม่ปฏิบัติตามนโยบายดังกล่าว จะมีมาตรการลงโทษตามระเบียบ
ข้อบังคับของบริษัท

6.  บุคลากร

-   จำนวนพนักงานทั้งหมด ณ วันที่ 31 ธันวาคม 2544 แยกเป็น

    - บริษัท ชัยวัฒนา แทนเนอรี่ กรุ๊ป จำกัด (มหาชน)

  สาขาฟอกหนัง 264 คน

  สาขาเฟอร์นิเจอร์ 346 คน

  สาขาของเล่นสัตว์เลี้ยง 168 คน

  สาขาเบาะรถยนต์ 50 คน

  ส่วนงานกลาง 90 คน

  รวม 918 คน

  - บริษัท พลาทรัพย์ จำกัด (บริษัทย่อย)

รวม 163 คน

-   ในปี พ.ศ. 2544 ไม่มีการเปลี่ยนแปลงของพนักงานอย่างมีนัยสำคัญ
    และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

-   ผลตอบแทนรวมของพนักงานทั้งหมด ณ วันที่ 31 ธันวาคม 2544
    (เงินเดือน+โบนัส+ค่าล่วงเวลา)

  - บริษัท ชัยวัฒนา แทนเนอรี่ กรุ๊ป จำกัด (มหาชน) เท่ากับ 97,701,649 บาท

- บริษัท พลาทรัพย์ จำกัด (บริษัทย่อย) เท่ากับ 19,237,644 บาท

-   บริษัทมีนโยบายในการพัฒนาพนักงาน โดยมีแผนการฝึกอบรมเพื่อพัฒนาบุคลากรในด้านต่าง ๆ
    ทั้งภายในและภายนอกบริษัทอย่างต่อเนื่อง